USA 193

USA 193 (ידוע גם בשמות NRO שיגור 21, NROL-21, או L-21) היה לוויין ריגול צבאי אמריקני. הלוויין היה בבעלות ה-National Reconnaissance Office, שהיא אחת מסוכנויות הביון של ממשלת ארצות הברית. אופן פעולתו ותפקידו של הלוויין הם בגדר סוד מדינה בארצות הברית. שיגורו של הלוויין USA 193 היה השיגור הראשון שבוצע עבור ממשלת ארצות הברית בחוזה עם United Launch Alliance – ULA שהיא חברה העוסקת בשיגורים לחלל. הלוויין הושמד בהצלחה על ידי טיל של מערכת SM-3, שנורה מספינת מלחמה אמריקנית ממערב להוואי ב-21 בפברואר 2008. יום השיגור: 14 בדצמבר 2006, בשעה 21:00:00 זמן אוניברסלי מתואם. כלי השיגור: טיל דלתא 7920-II של United Launch Alliance אתר השיגור: בסיס חיל האוויר ונדנברג, בקליפורניה. נתוני מסלול בחלל: אף שלא התפרסמו נתונים רשמיים, על פי תצפיות חובבים המסלול היה 349 ק"מ × 365 ק"מ × 58.48°. ביום 11 בפברואר 2008 הלוויין נצפה במסלול 255 ק"מ × 268 ק"מ × 58.48°, וב-19 בפברואר 2008 במסלול 244 ק"מ × 261 ק"מ × 58.50°. ניתן ללמוד מנתונים אלה כי מסלולו של הלוויין הלך ודעך לקראת חדירה לאטמוספירה אף ששיגור הלוויין וכניסתו למסלול היו מוצלחים, הלוויין איבד קשר עם תחנת הבקרה שעות לאחר השיגור. דיווחים בלתי רשמיים ראשונים, ממקורות בממשל האמריקני, על לוויין ריגול אשר מסלולו הולך ודועך לקראת כניסה לאטמוספירה בתוך שבועות ספורים, התפרסמו בסוף חודש ינואר 2008. דיווח זה לא הפתיע חובבי חלל העוסקים בתצפיות על לוויינים סביב כדור הארץ, אשר עקבו אחר הלוויין. על פי דיווחי הסוכנות האמריקנית לניהול מצבי חירום (אנגלית: Federal Emergency Management Agency – FEMA) הלוויין הכיל שני חומרים מסוכנים: הידרזין ובריליום. על פי השערות שונות הלוויין הכיל אף מקור כוח גרעיני, זאת בניגוד לדיווחים רשמיים של ארצות הברית. ב-29 בינואר 2008 פרסמה סוכנות הידיעות Associated Press כי גנרל בחיל האוויר האמריקני אמר כי נעשות תוכניות למניעת התרסקותו של הלוויין באטמוספירה עקב חשש שיפול באזור צפון אמריקה. גיבוש תוכנית להשמדת הלוויין USA 193 בעזרת שיגור טיל לעברו החל בחודש ינואר 2008, ב-12 בפברואר 2008 נתן הנשיא בוש את אישורו לתוכנית. גורמים רשמיים אמריקנים הכחישו כי פעולת השמדת הטיל נועדה למנוע נפילת טכנולוגיה סודית לידי ידיים זרות וכן הכחישו כי השיגור בא בתגובה לניסוי שערכה ממשלת סין בשנת 2007 בטיל נגד לוויינים. אף שארצות הברית הביעה התנגדות עזה לניסוי הסיני בנשק נגד לוויינים, אשר הותיר כמות גדולה של פסולת חלל, גורמים רשמיים אמריקנים התעקשו כי אין הקבלה בין הניסוי הסיני לבין השמדת הלוויין USA 193, כיוון שהאחרון היה במסלול נמוך הרבה יותר והשברים שיוותרו מהשמדתו יכנסו לאטמוספירה כנראה בתוך שבועות וכי הכמות הגדולה של החומר המסוכן הידרזין הצדיקה את השמדתו. המטרה המוצהרת העיקרית בהשמדת הלוויין הייתה לנקב את מכל הדלק של הלוויין ולרוקן כ-450 ק"ג של הידרזין בטרם יכנס לאטמוספירה. על פי דיווח הפנטגון ב-21 בפברואר 2008, במבצע קרח שרוף, שוגר טיל מדגם SM-3 מסיירת טילים אמריקנית, אשר פגע בלוויין בגובה של כ-247 ק"מ מעל האוקיינוס השקט, במהירות של כ-36,667 קמ"ש. מדיה וקבצים בנושא USA 193 בוויקישיתוף טיל אמריקני פגע בלוויין הרעיל, באתר "הידען" US plans to fire missile at falling spy satellite TJM obs of 2008 Feb 11 UTC; USA 193 elements Updated elements of USA 193 U.S. Department of Defence – New Transcript, February 14, 2008 USA 193 elements from observations FEMA's Memo About Falling Satellite US warns out-of-control spy satellite is plunging to Earth Navy Scores Direct Hit on Satellite Attempt to shoot down spy satellite to cost up to $60 million Pentagon plans to shoot down disabled satellite US spy satellite plan 'a cover'